Ρεμί Καμπελά

Ο Ρεμί Ζοζέφ Καμπελά (γεννημένος στις 8 Μαρτίου 1990) είναι Γάλλος επαγγελματίας ποδοσφαιριστής, ο οποίος αγωνίζεται ως επιθετικός μέσος για τον Ολυμπιακό

Έχει αγωνιστεί δύο φορές τόσο στη Μονπελιέ όσο και στη Σεντ-Ετιέν, κατακτώντας το πρωτάθλημα Λιγκ 1 με την πρώτη τη σεζόν 2011–12. Επίσης, έχει αγωνιστεί στις Αρλ-Αβινιόν, Μαρσέιγ και Λιλ στη γαλλική πρώτη κατηγορία, πραγματοποιώντας πάνω από 200 συμμετοχές και σκοράροντας πάνω από 50 γκολ συνολικά. Επιπλέον, αγωνίστηκε στη Νιούκασλ Γιουνάιτεντ στην Premier League και στη Κρασνοντάρ στη Ρωσική Πρέμιερ Λιγκ.

Ο Καμπελά μέτρησε τέσσερις συμμετοχές με την εθνική ομάδα της Γαλλίας το 2014, ενώ συμπεριλήφθηκε στην αποστολή για το Παγκόσμιο Κύπελλο της ίδιας χρονιάς.

 Βιογραφία 
Ο Ρεμί Καμπελά γεννήθηκε στις 8 Μαρτίου 1990 στο Αζαξιό από μια Κορσικανή μητέρα και έναν Ιταλό πατέρα. Τρίτο παιδί μιας τετράτεκνης οικογένειας, μεγάλωσε στη γειτονιά των Ω-ντε-Μποντιτσιόνε στο ΑζαξιόActufoot.34 n°39, publié en décembre 2008 και ξεκίνησε το ποδόσφαιρο στην ηλικία των τριών ετών από την ΑΚ Αζαξιό, ενώ στη συνέχεια αγωνίστηκε στην Γκαζελέκ Αζαξιό, προτού κάνει ένα σύντομο πέρασμα από την Afa FA και στη συνέχεια επιστρέψει στην Γκαζελέ, όπου και παρέμεινε μέχρι τα 14 του.Fiche de Rémy Cabella , sur fff.fr, consulté le 17 janvier 2012

 Συλλογική Καριέρα 
Ενώ είχε ήδη προσελκύσει το ενδιαφέρον πολλών ομάδων, εγκαταλείπει την Κορσική το 2004 για να ενταχθεί στις ακαδημίες της Μονπελιέ ΕΣΚ. Θα αγωνιστεί διαδοχικά με τις ηλικιακές κατηγορίες U-14, U-15, U-16, U-18 του συλλόγου και στη συνέχεια με τις ρεζέρβες του στην CFA,Bilan CFA MHSC 2008/2009 , sur webmhsc.com, publié le 7 juin 2009 προπονούμενος ταυτόχρονα ανά τακτά χρονικά διαστήματα με την πρώτη ομάδα.Corse-Matin, publié le 5 juillet 2009

Στις 9 Μαΐου 2009, κατακτά στο Σταντ ντε Φρανς το Κύπελλο Γκαμπαρντελά απέναντι στην ΦΚ Ναντ, πετυχαίνοντας το δεύτερο τέρμα της ομάδας του.Les jeunes Pailladins remportent la Coupe Gambardella ! , sur mhscfoot.com, publié le 9 mai 2009

Τον Ιούλιο του 2009, έγινε επαγγελαμτίας υπογράφοντας τριετές συμβόλαιο συνεργασίας με τον σύλλογο.Saihi et Yanga-Mbiwa prolongent, Cabella passe Pro , sur mhscfoot.com, publié le 2 juin 2009 Πάραυτα, ένας σοβαρός τραυματισμ΄ςο στη διάρκεια προπόνησης τον Σεπτέμβριο, τον υποχρέωσε να υποβληθεί σε χειρουργική επέμβαση στον εμπρόσθιο χιαστό του δεξιού του γονάτου, χάνοντας έτσι την ευκαιρία να κάνει το επίσημο ντεμπούτο του και να παραμείνει, ως αποτέλεσμα, εκτός αγωνιστικών χώρων για διάστημα πολλών μηνών.Montpellier : Cabella blessé à un genou , sur footrends.com, consulté le 17 janvier 2011

Θα εμφανιστεί για πρώτη φορά στον πάγκο της ομάδας του για αγώνα της Λιγκ 1, στις 10 Απριλίου 2010, στο Σταντ Λεόν-Μπολέ, σε έναν αγώνα με αντίπαλο τη Λε Μαν ΟΚLe Mans - MHSC : Sans Dernis, avec Cabella , sur webmhsc.com, publié le 10 avril 2010 κάτι που θα επαναληφθεί άλλες δύο φορές, χωρίς ωστόσο να αγωνιστεί, προτού ανανεώσει το συμβόλαιό του με τη Μονπελιέ ΕΣΚ έως το 2014.Les échéances des contrats , sur webmhsc.com, publié le 22 mai 2010

Τον Ιούλιο του 2010, θα πάει ως δανεικός για ένα χρόνο, στην νεοφώτιστη στην Λιγκ 1, ΑΚ Αρλ-Αβινιόν.Rémy Cabella prêté à Arles-Avignon, sur goal.com, publié le 12 juillet 2010 Πάραυτα, όπως και την προηγούμενη σεζόν, τραυματίστηκε και πάλι, αυτή τη φορά με ένα σκίσιμο στον δεξιό τετρακέφαλο.Rémy Cabella manquera le début de saison , sur laprovence.com, publié le 22 juillet 2010

Έτσι, θα πραγματοποιήσει το ντεμπούτο του στη Λιγκ 1 μόλις στις 4 Δεκεμβρίου 2010, στο Παρκ ντε Σπορ της Αβινιόν, στη διάρκεια ενός αγώνα με αντίπαλο την ΑΣ Νανσί-Λωρραίνη,Arles-Avignon 1-1 Nancy le 4 décembre 2010 , sur lfp.fr ενώ στη συνέχεια θα γνωρίσει την πρώτη του συμμετοχή ως βασικός στις 22 Δεκεμβρίου 2010 απέναντι στην ΟΖΚ ΝιςArles-Avignon 0-0 Nice le 22 décembre 2010 , sur lfp.fr και θα πετύχει το πρώτο του τέρμα στις 12 Μαρτίου 2011 απέναντι στην ΦΚ Λοριάν.Arles-Avignon 3-3 Lorient le 12 mars 2011 , sur lfp.fr Αφού αγωνίστηκε σε 18 αγώνες στους οποίους πέτυχε συνολικά 3 τέρματα, επέστρεψε στη Μονπελιέ ΕΣΚ.

Πραγματοποίησε το ντεμπούτο του ως βασικός με την ομάδα του στη Λιγκ 1, στις 6 Αυγούστου 2011, στο Σταντ ντε λα Μοσσόν απέναντι στην ΑΖ Οσέρ,Montpellier 3-1 Auxerre le 6 août 2011 , sur lfp.fr ενώ πέτυχε το πρώτο του τέρμα στη Λιγκ 1 με την ομάδα του στη γενέτειρά του, απέναντι στην ΑΚ Αζαξιό, στις 21 Σεπτεμβρίου 2011 στο Σταντ Φρανσουά-Κοτί.Ajaccio 1-3 Montpellier le 21 septembre 2011 , sur lfp.fr Στις 8 Ιανουαρίου 2012, πετυχαίνει για πρώτη φορά στην καριέρα του δύο γκολ σε έναν αγώνα με την επαγγελματική ομάδα στον αγώνα του Κυπέλλου Γαλλίας απέναντι στην ΑΣ Πρι-λε-Μεζιέρ στο στάδιο του Πετί-Μπουά του Σαρλεβίλ-Μεζιέρ.Prix-les-Mézières 0-4 MHSC , sur mhscfoot.com, publié le 8 janvier 2012

Στις 24 Ιανουαρίου 2012, θα ανανεώσει το συμβόλαιό του με τη Μονπελιέ για άλλα δύο χρόνια, ως το 2016Rémy Cabella prolonge jusqu'en 2016 , sur mhscfoot.com, publié le 24 janvier 2012 και στη συνέχεια θα κερδίσει το βραβείο της UNFP για τον καλύτερο νέο παίκτη της σεζόν 2011-2012 της Λιγκ 1 στις 28 Απριλίου 2012.Rémy Cabella nommé pour le Trophée UNFP du meilleur espoir de Ligue 1 , publié le 28 avril 2012 Στις 20 Μαΐου 2012, θα αναδειχτεί πρωταθλτηής Γαλλίας, έχοντας αγωνιστεί σε 29 αγώνες και έχοντυας πετύχει τρία τέρματα στη διάρκεια της σεζόν και έχοντας ταυτόχρονα αγωνιστεί σε τέσσερεις αγώνες για το Κύπελλο Γαλλίας, όπου πέτυχε τρία τέρματα και έναν αγώνα στο Λιγκ Κπα Γαλλίας.Montpellier au panthéon , sur lequipe.fr, publié le 21 mai 2012

Η νέα σεζόν ξεκίνησε με το Σούπερ Καπ Γαλλίας απέναντι στην Ολιμπίκ Λυών, στις 28 Ιουλίου 2012 στη Red Bull Arena, η οποία βρίσκεται στο Χάρισον, κοντά στη Νέα Υόρκη. Ο αγώνας τελειώνει με ισσοπαλία 1-1- ανάμεσα στις δύο ομάδες, και οι Montpellierains θα ηττηθούν στη διαδικαία των πέναλτι. Ο Ρεμί Καμπελά θα πετύχει το πρώτο του τέρμα για τη νέα αγωνιστική σεζόν 2012-2013 της Λιγκ 1, σε μια εκτός έδρας αναμέτρηση με τη Σοσό Μονμπελιάρ, την 1η Σεπτεμβρίου 2012.

 Διεθνής Καριέρα 
 Εθνική Ελπίδων Γαλλίας 
Στις 8 Φεβρουαρίου 2011, στο Σταντ Γκαστόν Πετί του Σατορού, θα σημειώσει την πρώτη του συμμετοχή με την Εθνική Ελπίδων της Γαλλίας, σε ένα φιλικό αγώνα απέναντι στη ΣλοβακίαFrance Espoirs - Slovaquie Espoirs , sur fff.fr, publié le 8 février 2011 και στη συνέχεια την πρώτη του συμμετοχή ως βασικός στις 2 Ιουνίου 2011, στο Σταντ Ρομπέρ Ντιοσόν της Ρουέν απέναντι στη Σερβία,France Espoirs - Serbie Espoirs , sur fff.fr, publié le 2 juin 2011 ενώ θα πετύχει το πρώτο του τέρμα με αντίπαλο την Ουκρανία στις 5 Ιουνίου 2011, στο Στάδιο Βαλερί Λομπανόσφσκι του Κίεβου.Ukraine Espoirs - France Espoirs , sur fff.fr, publié le 5 juin 2011

Θα πραγματοποιήσει το ντεμπούτο του στα προκριματικά του Euro 2013 με μια νίκη επί της Λεττονίας (3-0),Lettonie Espoirs - France Espoirs , sur fff.fr, publié le 2 septembre 2011 στις 2 Σεπτεμβρίου 2011, στο Στάδιο Σκόντο της Ρίγας και θα πετύχει το πρώτο του τέρμα στη διάρκεια αυτής της προκριματικής φάσης στις 10 Νοεμβρίου 2011, στο Σταντ ντε λα Μποζουάρ απέναντι στη Ρουμανία.France Espoirs - Roumanie Espoirs , sur fff.fr, publié le 10 novembre 2011
Τελικά οι Ελπίδες της Γαλλίας θα καταλάβουν την πρώτη θέση του ομίλου τους στην προκριματική φάση με επτά νίκες και μία ήττα, με τον Ρεμί να πετυχαίνει δύο γκολ και να δίνει δύο ασίστ συνολικά.

 Εθνική Κορσικής 
Η Κορσική δεν είναι μέλος της FIFA καθώς δεν διαθέτει αυτόνομη ομοσπονδία, και ως αποτέλεσμα δεν αγωνίζεται σε διεθνείς διοργανώσεις.
Στις 6 Ιουνίου 2009, στο Αζαξιό, ο Καμπελά αγωνίστηκε με την Εθνική Κορσικής απέναντι στο Κονγκό.Corse - Congo, sur dailymotion.com, mis en ligne le 6 juin 2009

 Στατιστικά και τίτλοι 
Το 2009, κατέκτησε το Κύπελλο Γκαμπαρντελά και υπέγραψε την ίδια χρονιά το πρώτο του επαγγελματικό συμβόλαιο. Θύμα ενός σοβαρού τραυματισμού, θα αναγκαστεί να περιμένει μέχρι τον Ιανουάριο του 2011, κι ενώ αγωνιζόταν στην ΑΚ Αρλ-Αβινιόν, για να αγωνιστεί ως βασικός με μια ομάδα της Λιγκ 1. Στις 20 Μαΐου 2012, κι ενώ είχε επιστρέψει στο Μονπελιέ ύστερα από τον δανεισμό του στην Αρλ, θα κατακτήσει τον τίτλο του πρωταθλητή Γαλλίας με τη Μονπελιέ ΕΣΚ.

 Παραπομπές 

 Εξωτερικοί σύνδεσμοι 



Κατηγορία:Γάλλοι ποδοσφαιριστές
Κατηγορία:Κορσικανοί ποδοσφαιριστές
Κατηγορία:Ποδοσφαιριστές Μονπελιέ ΕΣΚ
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές ΑΚ Αρλ-Αβινιόν
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Εθνικής Κορσικής
Κατηγορία:Ποδοσφαιριστές Νιούκασλ Γιουνάιτεντ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Εθνικής Γαλλίας
Κατηγορία:Ξένοι ποδοσφαιριστές στην Αγγλία
Κατηγορία:Γάλλοι ποδοσφαιριστές στο εξωτερικό
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές ΑΣ Σαιντ-Ετιέν
Κατηγορία:Ποδοσφαιριστές ΦΚ Κρασνοντάρ
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ξένοι ποδοσφαιριστές στη Ρωσία
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα